LOXLEY บวก 4% รับแผนเข้าลงทุน “แทรเวล แอดส์ เน็ทเวิร์ค” รุกธุรกิจท่องเที่ยวไทย-ภูมิภาค
LOXLEY บวกกว่า 4% รับแผนเข้าลงทุน “แทรเวล แอดส์ เน็ทเวิร์ค” รุกธุรกิจท่องเที่ยวไทย-ภูมิภาค ณ เวลา 10.57 น. อยู่ที่ระดับ 1.93 บาท บวก 0.08 บาท หรือ 4.32% สูงสุดที่ระดับ 1.95 บาท ต่ำสุดที่ระดับ 1.85 บาท ด้วยมูลค่าการซื้อขาย 3.42 ล้านบาท
1 ก.พ. 2562

ผู้สื่อข่าวรายงานว่า ราคาหุ้น บริษัท ล็อกซเล่ย์ จำกัด (มหาชน) หรือ LOXLEY ณ เวลา 10.57 น. อยู่ที่ระดับ 1.93 บาท บวก 0.08 บาท หรือ 4.32% สูงสุดที่ระดับ 1.95 บาท ต่ำสุดที่ระดับ 1.85 บาท ด้วยมูลค่าการซื้อขาย 3.42 ล้านบาท

โดยราคาหุ้น LOXLEY ปรับตัวขึ้นแรงวันนี้ หลังมีการรายงานข่าวว่า บริษัทจะเข้าลงทุนในบริษัทย่อยแห่งใหม่ ภายใต้ชื่อบริษัท แทรเวล แอดส์ เน็ทเวิร์ค (ประเทศไทย) จำกัด ซึ่งดำเนินธุรกิจส่งเสริมการให้บริการแพลตฟอร์ม สำหรับการท่องเที่ยวในประเทศไทยและภูมิภาค มีทุนจดทะเบียน 27.7 ล้านบาท โดยบริษัทถือหุ้น 51% ร่วมกับบริษัท แทรเวล แอดส์ เน็ทเวิร์ค ไพรเวท ลิมิเต็ท ถือหุ้น 49% และนายวสันต์ จาติกวณิช ถือหุ้น 1 หุ้น
ทั้งนี้ การลงทุนดังกล่าวจะใช้เงินทุนหมุนเวียนของบริษัท และคาดว่าจะได้รับเงินปันผล และการขยายธุรกิจที่เกี่ยวข้องในอนาคต